Общинска избирателна комисия Крушари

Решение

№ 111 -МИ

Крушари, 31.05.2021 г.

ОТНОСНО: Предсрочно прекратяване пълномощията и заличаване на общински съветник и обявяване избора на следващия в листата на КП „БСП ЗА БЪЛГАРИЯ“ кандидат за общински съветник.

В ОИК-Крушари е постъпило писмо с вх.№ 183 - МИ/28.05.2021 г. от Видин Каракашев– Председател на Общински съвет Крушари с приложено заявление от Здравко Христов Здравков, с което същият заявява, че желае предсрочно да му бъдат прекратени пълномощията като Общински съветник в Община Крушари на основание чл.30, ал. 4, т. 3 от ЗМСМА .

          С решение № 97-МИ от 28.10.2019г., Здравко Христов Здравков е обявен от ОИК Крушари за избран за общински съветник от кандидатската листа на КП „БСП ЗА БЪЛГАРИЯ“. Предвид желанието на лицето да му бъдат прекратени пълномощията като общински съветник в Община Крушари на основание чл. 30, ал. 4,  т. 3  във вр. с ал. 7 от ЗМСМА, следва да бъде обявен за избран следващия кандидат от листата на КП „БСП ЗА БЪЛГАРИЯ“.

          Чл. 454 ал.1 във вр. ал. 3 от ИК определя изрично реда, по който следва да бъде обявен следващ кандидат, а именно - според броят на валидните преференции, на кандидатите, получили мандат от общинската избирателна квота и включени в списък А по методика съгласно приложение 5 към чл. 453 ал.1 от ИК.

В тази връзка от справката на “Информационно обслужване” АД за класиране според преференциите, ОИК Крушари следва да обяви за избран Живко Алексиев Чобанов, с 23 действителни преференции.

Предвид изложеното, на основание чл. 87, ал.1, т.24  и във вр.чл. 454 ал.1 и чл. 453 ал. 5 от ИК и на основание чл. 30, ал. 4,  т.3  във вр. с ал. 7 от ЗМСМСА, ОИК Крушари

**Р Е Ш И:**

**ПРЕКРАТЯВА ПЪЛНОМОЩИЯТА И ЗАЛИЧАВА** **Здравко Христов Здравков**, ЕГН \*\*\*\* от списъка на общинските съветници, обявени за избрани с решение  № 97 - МИ/28.10.2019г. на ОИК Крушари и анулира издаденото му удостверение.

**ОБЯВЯВА** за избран за общински съветник **Живко Алексиев Чобанов**, ЕГН\*\*\*\* от кандидатската листа на **КП „БСП ЗА БЪЛГАРИЯ“**, на който да се издаде Удостоверение Приложение № 98-МИ от изборните книжа.

         Препис от решението да се изпрати на Председателя на Общински съвет – Крушари в тридневен срок от обявяването му, за сведение и изпълнение.

          Решението на ОИК - Крушари подлежи на обжалване пред Административен съд Добрич в 7 – дневен срок от обявяването му по реда на чл. 459 ал.1 от Изборния кодекс.